नानी बाई का मायरा शुरू, मुख्य मार्गों से निकाली शोभायात्रा
शोभायात्रा का विभिन्न गली-मौहल्लों में पुष्पवर्षा कर किया स्वागत
भास्करन्यूज | भीनमाल
हिंदूसेवा समिति के तत्त्वावधान में नानी बाई का मायरा कार्यक्रम के तहत स्थानीय फाफरिया हनुमानजी मंदिर में कथावाचक दयाराम महाराज की सानिध्यता में कार्यक्रम का शुभारंभ हुआ। कार्यक्रम के तहत भव्य शोभायात्रा निकाली गई, जिसमें बड़ी संख्या में लोगों ने भाग लिया। सवेरे 11 बजे स्थानीय महेश्वर महादेव मंदिर प्रांगण से भव्य शोभयात्रा निकाली गई, जो हाई स्कूल रोड, मालनियों का चौहटा, वराहश्याम मंदिर, बड़ा चौहटा, लखारों का चौहटा, शालीग्राम अस्पताल, रामदेव चौक भादरड़ा चुंगी नाका होते हुए फाफरियां हनुमान मंदिर पहुंची। शोभायात्रा का विभिन्न गली-मौहल्लों में पुष्पवर्षा कर स्वागत किया गया। वहीं, युवाओं ने बैंड की धुन पर नृत्य कर खुशी का इजहार किया। शोभायात्रा के दौरान नवीन परिधानों में सज-धजकर महिलाएं आकर्षण का केंद्र बनी हुई थी। दोपहर में मंदिर प्रांगण में नानी बाई का मायरा कथा का आयोजन हुआ। इस अवसर पर कथावाचक दयाराम महाराज ने नानी बाई के मायरे में ठाकुरजी के दर्शन उनके व्यक्तित्व कर्त्तव्यों को लेकर विभिन्न दृष्टांत सुनाए। महाराज ने नानीबाई का कृष्णभक्ति को लेकर भी स्मरण करवाया। महाराज ने नानी बाई की उदारवृत्ति परम चरित्र चित्रण को क्रमिक रूप से सार्थक सारसंगत को उदघोषित किया। इससे पूर्व कथा का शुभारंभ वराहश्याम, हनुमान महाकवि माघ की तस्वीर के समक्ष दीप प्रज्ज्वलन कर भोग लगाकर किया गया।
इस अवसर पर हिंदू सेवा समिति के अध्यक्ष दिनेश दवे, मोहनलाल परिहार, जूठाराम सैन, ललित होंडा, केदार बोहरा, जेआर भाटी, उत्तमसिंह, पर्वतसिंह, चमन माहेश्वरी, गोपीलाल जीनगर, डॉ. घनश्याम व्यास, पितांबरदास माहेश्वरी मुकेश माहेश्वरी सहित बड़ी संख्या में श्रद्धालु मौजूद थे।
भीनमाल. नानीबाई का मायरा कार्यक्रम को लेकर नगर में निकाली गई शोभायात्रा।
hin_Deva hin_Deva bho_Deva hin_Deva mai_Deva hin_Deva